EkBass/fiwiki-20250220-pages-articles huggingface dataset:
Meira Nova

Meira Nova Oy on SOK:n tytäryhtiö, joka on erikoistunut päivittäistavaroiden HoReCa-alan hankintaan, asiakaspalveluun ja logistiikkaan. Meira Novan vuosimyynti oli 382 035 000 euroa vuonna 2014. Meira Novan asiakasryhmiä ovat hotellit ja ravintolat, henkilöstöravintolat, julkisen sektorin suurkeittiöt sekä liikennemyymälät ravintoloineen. Myyntivalikoimaan kuuluvat mm. hedelmät, vihannekset, liha, lihajalosteet, maitotaloustuotteet, teolliset elintarvikkeet, pakasteet, savukkeet, alkoholituotteet, käyttötavarat ja non food -tuotteet. Meira Novan toimitusverkoston muodostavat Tuusulan logistiikkakeskus ja alueterminaaliverkosto. Tuusulassa otettiin käyttöön lokakuussa 2007 uusi nykyaikainen HoReCa-logistiikkakeskus. Meira Novan toimitusjohtaja on Pasi Berggren. ==Lähteet== Luokka:Suomalaiset logistiikkayhtiöt Luokka:S-ryhmä Luokka:Suomalaiset tukkukaupat Luokka:Tuusula
Bubba Watson

Gerry Lester "Bubba" Watson Jr (s. 5. marraskuuta 1978 Bagdad, Florida) on yhdysvaltalainen golfaaja, ammattilaisena vuodesta 2003. Hän on omintakeisella tyylillä vasemmalta pelaava pitkälyöntinen pelaaja, jonka pisin draivi tourilla on 416 jaardia (n. 380m). Watson on voittanut The Masters Tournamentin vuosina 2012 ja 2014. Tämän lisäksi hänellä on seitsemän PGA Tourin voittoa ja kaksi muuta turnausvoittoa. Watson on sanonut olevansa täysin itseoppinut pelaaja, ja ettei hän ole ottanut yhtäkään golf-oppituntia elämänsä aikana. == Lähteet == Luokka:Yhdysvaltalaiset golfaajat Luokka:Vuonna 1978 syntyneet Luokka:Elävät henkilöt
Oregoninvaahtera

Oregoninvaahtera (Acer macrophyllum) on pohjoisamerikkalainen vaahteroiden sukuun kuuluva lehtipuu. Sitä tavataan luonnonvaraisena mantereen länsiosassa enimmäkseen lähellä Tyynenmeren rannikkoa Etelä-Alaskasta Etelä-Kaliforniaan. Lajia esiintyy myös Sierra Nevada -vuoriston alarinteillä, ja pieni populaatio kasvaa Keski-Idahossa.Plants of British Columbia: Acer macrophyllum Jepson Flora: Acer macrophyllum Oregoninvaahtera voi kasvaa 35 metrin korkuiseksi, yleisemmin se saavuttaa 15–20 metrin korkeuden. Lajin ehkä silmiinpistävin piirre on erittäin suuret lehdet. Ne ovat tavanomaisesti 15–30 cm, suurimmillaan jopa 61 cm leveät. Kukinto on riippuva terttu. Kukat ovat vihertävänkeltaisia, ja niiden terä­lehdet ovat huomiota herättämättömiä. Levinneisyysalueensa kosteimmilla alueilla, kuten Olympicin kansallispuistossa, oregoninvaahteran runko on usein peittynyt paksuun epifyyttisten sammalien, saniaisten ja mähkien vaippaan. == Lähteet == == Aiheesta muualla == * Suomen Lajitietokeskus: Oregoninvaahtera (Acer macrophyllum) * Pinkka – Lajintuntemuksen oppimisympäristö: Oregoninvaahtera (Acer macrophyllum) * ITIS: Acer macrophyllum * United States Department of Agriculture (USDA): Acer macrophyllum Luokka:Vaahterat Luokka:Puut
HC Red Ice Martigny-Verbier

HC Red Ice on vuonna 2007 perustettu jääkiekkoseura Martignyn kaupungista Sveitsistä. HC Red Ice sai alkunsa, kun HC Verbier-Val de Bagnes (perustettu 1936) ja HC Martigny (perustettu 1939) yhdistettiin. Uusi seura aloitti toimintansa HC Red Ice nimellä kaudella 2007–2008 Sveitsin 4. korkeimmalta sarjatasolta, jossa joukkue pelasi myös kauden 2008–2009. Kautena 2009–2010 joukkue onnistui voittamaan sarjan ja nousi kauden päätteeksi Sveitsin 3. korkeimmalle sarjatasolle 1. Ligaan. Seuraavalla kaudella joukkue onnistui voittamaan kaikki 22 pelaamaansa ottelua maalierolla 132–40. Seura ei kuitenkaan onnistunut nousemaan Sveitsin toiseksi korkeimmalle sarjatasolle NLB:hen. Kauden 2011–2012 seura aloitti 1. Ligan länsilohkosta ja onnistui voittamaan lännen lohkon sekä myös lännen pudotuspelit. Nousukarsinnassa NLB:hen se kohtasi itälohkon voittajajoukkue EHC Winterthurin, jonka joukkue pystyi lyömään lukemin 3–0 ja nousi kaudeksi 2012–2013 NLB:hen. == Joukkue kaudella 2017-2018 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 59 Mike Vermeille L 2017 Porrentruy, Sveitsi 63 Mihail Fljagin L 2017 Toljatti, Venäjä 96 Lionel Girardin L 2017+1 La Chaux-de-Fonds, Sveitsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 14 Vitali Lakhmatov L LH 2017 Kiova, Ukrainan SNT, Neuvostoliitto 17 Tom Merola L KH 2017 ==Joukkueenjohto== * Päävalmentaja: Matjaž Kopitar * Presidentti: Mike Echenard * Toimitusjohtaja: Albert Malgin * Jääkiekkotoimintojen johtaja: Kimmo Bellmann ==Lähteet== *HC Red Ice official website Red Ice Martigny-Verbier Luokka:Martignyn urheilu
Vihanneskolmio

Vihanneskolmio Oy on vuonna 1977 perustettu suomalainen perheyritys, joka aloitti toimintansa vihannestukkuliikkeenä. Vihanneskolmio Oy valittiin vuoden 2007 palveluyritykseksi Lahdessa Yrittäjät.fi Toiminta käsittää nykyään täyden valikoiman suurkeittiötuotteita: hedelmä- ja vihannestuotteiden lisäksi maitotuotteet, kuivat elintarvikkeet ja pakasteet sekä laajan valikoiman ammattikeittiöiden puhdistusaineita ja paperituotteita. Vihanneskolmion vuoden 2016 liikevaihto oli 11 miljoonaa euroa.Vihanneskolmio Oy:n tulos parani selvästi, vaikka liikevaihdon kasvu jäi kohtuulliseksi Kauppalehti Vihanneskolmio Oy on yksi Suomen Palvelutukkurit Oy:n perustajayrityksistä. == Lähteet == == Aiheesta muualla == *http://www.vihanneskolmio.fi/fi/etusivu/ *Vihannestukkuri Kujalaan Etelä-Suomen sanomat 2011 Luokka:Suomalaiset tukkukaupat Luokka:Suomalaiset perheyritykset
Australian rangaistussiirtolat

Australian rangaistussiirtolat on Unescon maailmanperintöluettelon kohde, johon kuuluu 11 Australiassa sijaitsevaa brittiläisen imperiumin 1700- ja 1800-luvuilla rakennuttamaa vankilaa tai muuta rangaistuslaitokseen liittyvää kohdetta. == Historia == Euroopassa alkoi jo 1600-luvun alussa levitä ajatus vankien kuljettamisesta uusiin siirtomaihin. Brittiläiset alkoivat kuljettaa vankejaan Amerikkaan vuoden 1718 asetuksen jälkeen. Kuljetukset loppuivat 1775, kun Yhdysvalloissa alkoivat tapahtumat, jotka johtivat itsenäisyyteen. Australiasta tuli 1778 uusi vankien sijoituspaikka, ja ensimmäiset vangit saapuivat Sydneyn Port Jacksoniin vuonna 1788. Vuosien 1787 ja 1868 välisenä aikana Australiaan kuljetettiin peräti 166 000 vankia.ICOMOS, s. 4–5. Australian rangaistussiirtoloissa pyrittiin siihen, että vangit pystyisivät jatkamaan elämäänsä uudisasukkaina tuomionsa kärsittyään. Useimmat vangeista jäivätkin maahan, sillä matka takaisin Eurooppaan oli pitkä. Rangaistusjärjestelmään kuului kevyempiä ja ankarampia laitoksia. Paikoin vangit elivät samoilla asuinalueilla kuin vapaat uudisasukkaat mutta esimerkiksi Norfolkinsaaren ja Port Arthurin rangaistussiirtolat tunnettiin ankaruudestaan ympäri brittiläistä imperiumia. Vankilaitos pysyi voimissaan vielä pitkään vankienkuljetuksen jälkeen, jopa toisen maailmansodan alkuhetkille saakka. Viimeinen käytössä ollut rangaistussiirtola, Fremantlen vankila suljettiin 1990-luvun alkupuolella. == Kohteet == Ympäri Australiaa sijaitsee noin 3 000 kohdetta, jotka liittyvät brittiläisiin Australian rangaistussiirtoloihin. Niistä 11 on valittu maailmanperintöluetteloon. Kohteista neljä on Uudessa Etelä-Walesissa, yksi Norfolkinsaarella, viisi Tasmaniassa ja yksi Länsi-Australiassa. Uuden Etelä-Walesin kohteisiin kuuluvat Parramattassa sijaitseva Old Government House, jossa hallinnoitiin vankienhoitolaitosta, Sydneyn Hyde Park Barracks ja Cockatoo Island sekä vankien rakennuttama, hyvin säilynyt Great North Road -tie. Tasmaniassa on noin 60 rakennelmaa käsittävä Port Arthurin historiallinen alue, Hobartin Cascadesin naistentehdas, Maria Islandilla sijaitseva Darlington Probation Station, Coal Minesin historiallinen alue, jossa vankeja käytettiin hiilikaivoksessa työvoimana, ja Brickendonin ja Woolmersin tilat, joilla tilalliset käyttivät työvoimana nuoria vankeja.ICOMOS, s. 2. Norfolkinsaarelta Unescon maailmanperintökohteeseen kuuluu Kingstonin ja Arthurs Valen historiallinen alue ja Länsi-Australista Fremantlen vankila. == Lähteet == * === Viitteet === == Aiheesta muualla == *Rangaistussiirtolat Unescon sivuilla Luokka:Unescon maailmanperintökohteet Australiassa Luokka:Australian historia Luokka:Australian vankilat
Salvador Flores Huerta

Salvador Flores Huerta (17. helmikuuta 1934 – 14. joulukuuta 2018) oli meksikolainen roomalaiskatolinen piispa. Hänet vihittiin papiksi 1. maaliskuuta 1958 ja nimitettiin Ciudad Lázaro Cárdenasin hiippakunnan piispaksi 3. toukokuuta 1993. Piispaksi vihkiminen seurasi 24. kesäkuuta. Pääkonsekraattorina toimi Girolamo Prigione, jota avustivat José de Jesús Sahagún de la Parra ja Alberto Suárez Inda.Catholic-Hierarchy.org: Bishop Salvador Flores Huerta Flores Huerta erosi tehtävistään hiippakuntansa johdosta 30. syyskuuta 2006. == Lähteet == Luokka:Meksikolaiset papit Luokka:Katoliset piispat Luokka:Vuonna 1934 syntyneet Luokka:Vuonna 2018 kuolleet
Alberto Suárez Inda

Alberto Suárez Inda (s. 30. tammikuuta 1939) on meksikolainen roomalaiskatolinen arkkipiispa. Hänet vihittiin papiksi Morelian arkkihiippakuntaan 8. elokuuta 1964 ja nimitettiin Tacámbaron hiippakunnan piispaksi 5. marraskuuta 1985. Piispaksi vihkiminen seurasi 20. joulukuuta. Pääkonsekraattorina toimi Girolamo Prigione, jota avustivat Estanislao Alcaraz y Figueroa ja Luis Morales Reyes.Catholic-Hierarchy.org: Archbishop Alberto Suárez Inda Suárez Inda sai 20. tammikuuta 1995 nimityksen Morelian arkkipiispaksi, jonka virkaan hänet asetettiin 24. helmikuuta. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1939 syntyneet Luokka:Elävät henkilöt
Fabio Martínez Castilla

Fabio Martínez Castilla (20. heinäkuuta 1950 – 25. marraskuuta 2023) oli meksikolainen roomalaiskatolinen arkkipiispa. Hänet vihittiin papiksi Yucatánin arkkihiippakuntaan 31. tammikuuta 1977 ja nimitettiin Ciudad Lázaro Cárdenasin hiippakunnan piispaksi 13. maaliskuuta 2007. Piispaksi vihkiminen seurasi 4. toukokuuta. Pääkonsekraattorina toimi Emilio Carlos Berlie Belaunzarán, jota avustivat Alberto Suárez Inda ja Salvador Flores Huerta. Vuonna 2013 hänet vihittiin Tuxtla Gutiérrezin arkkihiippakunnan arkkipiispaksi. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1950 syntyneet Luokka:Vuonna 2023 kuolleet
Malyn

Malyn (, ) on kaupunki Ukrainan pohjoisosissa Žytomyrin alueella. Se sijaitsee linnuntietä 70 kilometriä Žytomyristä pohjoiskoilliseen ja 97 kilometriä Kiovasta länsiluoteeseen. Kaupunki on heinäkuusta 2020 lähtien ollut osa Korostenin piiriä. Tätä aiemmin kaupunki oli yksi viidestä suoraan Žytomyrin alueen alaisista kaupungeista (itsenäinen kuntatason subjekti) ja toimi silloisen Malynin piirin hallintokeskuksena. Vuonna 2001 kaupungin asukasluku oli 28 113\. Kaupungin rautatieasema on Kiovasta länteen johtavan Ukrainan pääradan varrella. Maantieyhteyksistä merkittävin on 7 kilometrin päässä pohjoispuolella kaupungin ohittava, Kiovasta länsiluoteeseen vievä eurooppatie (Puolan Lublin–Ukrainan Kovel–Sarny–Korosten–Malyn–Kiova), jonka väylän muodostaa Ukrainassa valtatie M07. ==Lähteet== ==Aiheesta muualla== * Ympäröivän Malynin piirin kotisivut * Valokuvia kaupungista (malin-zh.io.ua) * Eräs kaupunkiportaali (malin.co.ua) * Toinen Malyniin keskittyvä portaali (malyn.com.ua) Luokka:Korostenin piiri Luokka:Žytomyrin alueen kaupungit
S/S Suomi (II)

S/S Suomi oli höyrylaiva, joka kulki reittiliikenteessä Suomenlahdella vuodesta 1927 vuoteen 1944. ==Aluksen historia== Alus rakennettiin vuonna 1910 Dandigin vapaakaupungissa J.W.Klawitterin telakalla runkonumerolla 350. Aluksen rakennutti varustamo Danziger Dampschiff. & Seebad ja se sai alkuperäiseksi nimekseen Hela. Saksan keisarikunnan laivasto otti aluksen käyttöönsä vuodesta 1916 vuoteen 1920. Alus myytiin vuonna 1921 Paul Zingelin varustamolle Danzigissa. Alusta uudistettiin samalla siten, että se sai pituutta yhdeksän metriä lisää, mutta se samalla menetti toisen savupiippunsa. Vuonna 1924 alus myytiin Hampuriin Küstentransport & Bergungs AG -nimiselle varustamolle, ja nimeksi vaihtui Helgoland. Meritoimi Oy osti uusitun aluksen Turkuun, ja nimeksi tuli Suomi. Alus alkoi liikennöidä Turun ja Tallinnan välillä. Alus siirtyi liikennöimään Helsingin, Hangon ja Tukholman välille vuonna 1928, mutta palasi entiselle reitilleen seuraavana vuonna kovan kilpailun vuoksi. Vuonna 1937 alus myytiin FÅA:lle ja se jatkoi Helsingin ja Tallinnan välisellä reitillä. Kesäisin alus liikennöi Helsingin ja Suursaaren välillä. Vuonna 1943 alus laitettiin jälleen myyntiin kahdeksalla miljoonalla Suomen markalla. Se myytiin vuonna 1944 Saksaan, ja nimeksi vaihtui Baltonia. Samana vuonna alus myytiin Norjaan nimellä Solbjörg, mistä se palasi Saksaan Danzigiin entisellä nimellään Kriegsmarinen huoltoliikenteessä Saksan, Norjan ja Tanskan välillä. Alus romutettiin Hampurissa vuonna 1950. ==Aiheesta muualla== * http://www.turkusteamers.com/ulkomaanliikenne/suomi_2/laiva.html * http://oceania.pbworks.com/w/page/8465404/Klawitter%20350%20Hela * http://www.postileimat.com/saaret/suursaari/x59001.htm Luokka:Höyrylaivat Luokka:Effoa
France

France voi tarkoittaa: * France, la France, Ranskan omakielinen nimi * SS France, vuonna 1910 valmistunut matkustaja-alus * SS France, vuonna 1956 valmistunut matkustaja-alus * France, sukunimenä: ** Alix de France (1151–1197/1198), Bois'n kreivitär, Ranskan kuningas Ludvig VII:n tytär ** Anatole France, oik. Jacques Anatole François Thibault (1844–1924), ranskalainen kirjailija, Nobelin kirjallisuuspalkinnon saaja ** Cécile de France (s. 1975), belgialainen näyttelijä ** Isabella de France (1298–1358), Ranskan kuningas Filip IV Kauniin tytär ** Marguerite de France (1158–1197), Ranskan kuningas Ludvig VII:n tytär ** Marie de France (n. 1160–1210), ranskalainen runoilija ** Pierre Mendès France (1907–1982), ranskalainen poliitikko, Ranskan pääministeri 1954–1955.
Noga

Noga voi tarkoittaa: *laivaa SS America *aitajuoksijaa Artur Noga
Jvg.fi

Jvg.fi (tyyliteltynä jvg.fi) on rap-duo JVG:n toinen studioalbumi. Se julkaistiin Monsp Recordsin kautta 30. toukokuuta 2012. Se nousi yhtyeen edellisen albumin tapaan suoraan Suomen virallisen albumilistan kärkeen. == Taustaa == Monsp Records julkaisi 20. maaliskuuta 2012 tiedotteen, jossa kerrottiin yhtyeen nimen lyhentyneen muotoon JVG. Samassa tiedotteessa kerrottiin myös albumin julkaisuajankohta. VilleGalle kertoi myös samassa tiedotteessa albumin tuotantopuolen olevan osittain samaa kuin edellisellä Mustaa kultaa -albumilla. Uusista tuottajista hän mainitsi Kemmuru-yhtyeen Aksimin. 28\. maaliskuuta 2012 YouTubessa julkaistiin musiikkivideo kappaleesta "Ei sul riitä". Videolla nähdään entinen jääkiekkoilija Esa Tikkanen. "Ei sul riitä" ei kuitenkaan ole mukana albumilla. Albumin ensimmäinen näytekappale "Karjala takaisin" vuosi YouTubeen liveversiona maaliskuussa 2012. Monsp Records julkaisi kappaleen YouTubessa 16. huhtikuuta 2012. Kappaleella vierailee Freeman, ja siitä julkaistiin musiikkivideo toukokuussa 2012. Albumin toinen single "Kran Turismo" julkaistiin YouTubessa 11. toukokuuta 2012. Kappaleella vierailee reggaeartisti Raappana. Albumin kappaleesta "Töttöröö" julkaistiin musiikkivideo heinäkuun puolessavälissä 2012. Sillä vierailevat Ruudolf ja Karri Koira. Kolmantena musiikkivideona julkaistiin kappale "Kran Turismo". Kappaleen musiikkivideo on koottu JVG:n livetallenteista. YleX -radiokanava otti "Teemu ja Jari" -kappaleen soittolistalleen 8. syyskuuta 2012. Jvg.fi -albumista julkaistiin 300 kappaleen vinyylipainos 28. kesäkuuta 2013. == Kappaleet == # # (mukana Ruudolf & Karri Koira) # (mukana Juno) # # (mukana Heikki Kuula & Sini Sabotage) # (mukana Raappana) # # (mukana Freeman) # # (mukana Hätis) # (mukana Super Janne & Paperi T) # (mukana Heikki Kuula) # == Biitit == * Aksim: 1, 5, 11, 12 * Asfalttisoturi & Icedog: 2 * TK: 3, 4 * Sakke: 6, 7, 8 * Streetkobra & Ercola: 9 * The Graphiks: 10 * Bommitommi: 13 == Samplet == * "Töttöröö" sisältää samplen Imaginationin kappaleesta "Music & Lights". == Lähteet == Luokka:JVG:n albumit Luokka:Sakke Aallon tuottamat albumit Luokka:Aksimin tuottamat albumit Luokka:Vuoden 2012 albumit
Ovrutš

Ovrutš () on kaupunki Ukrainan pohjoisosissa Žytomyrin alueella, lähimmillään noin 11 kilometriä Valko-Venäjän Homelin alueen ja valtakunnanrajan eteläpuolella. Kaupunki sijaitsee linnuntietä 119 kilometriä Žytomyristä pohjoiseen ja 155 kilometriä Kiovasta luoteeseen. thumb|left|210px|Kirkko Ovrutšissa Kaupunki on heinäkuusta 2020 lähtien ollut osa Korostenin piiriä. Tätä aiemmin kaupunki toimi Ovrutšin piirin hallintokeskuksena. Vuoden 2011 alussa kaupungin asukasluvun arvioitiin olleen 16 681 ja koko piirin 59 950. Kaupungin rautatieasema on Valko-Venäjän Mazyristä saapuvan rautatien varrella; rata kuuluu Ukrainan päärataverkkoon ja on etenkin rahtiliikenteen käytössä. Maantieyhteyksistä merkittävimpiä ovat kaupungin kautta Valko- Venäjän rajalle johtava P10-maantie (kansainvälinen rajanylityspaikka Valko- Venäjälle Novaja Rudnja (BY) – Vystupovytši (UK) piirin pohjoisrajalla) ja Kiovaa kohti vievä P02-kantatie. ==Lähteet== ==Aiheesta muualla== * Piirin kotisivut * Kaupunkiin ja piiriin keskittynyt portaali (ovruch.info) * Topografiakarttoja kaupungin ympäristöstä (vlasenko.net) Luokka:Korostenin piiri Luokka:Žytomyrin alueen kaupungit
Ripky

Ripky (, , Repki) on pieni kaupunkityyppinen taajama Ukrainan pohjoisosissa Tšernihivin alueella, noin 120 kilometriä Kiovasta koilliseen. Ripky on Ripkyn piirin kuntakeskus. Ripkyn taajamassa asui 7 458 ja koko piirissä 30 389 asukasta. Ripkyn ohella piirissä on neljä pienempää kaupunkimaista taajamaa (asukasluvut 575-2 953 henkeä). Ripkin taajama ja piiri on tärkeä kauttakulkureitti Valko-Venäjän Homelin suunnalta tulevalle maantieliikenteelle (valtatie M01, osa eurooppatietä ). Taajaman vierestä kulkee myös päärata Homelista ja Pietarista Tšernihiviin ja edelleen Kiovaan. ==Lähteet== == Aiheesta muualla== * Tietoja piiristä Tšernihivin alueen sivulla * Perustietoa piiristä * Tilastolukuja piiristä * Maakunnan pohjoisosat kattava 1:200 000 topografiakarttalehti v.2006 (jpg) Luokka:Tšernihivin piirin kaupunkityyppiset taajamat
Marika Engdal

Marika Engdal (s. 6. kesäkuuta 1975) on entinen suomalainen pikajuoksija. Hän edusti Pargas Idrottsföreningiä ja hänen valmentajanaan toimi Bror Engström. Aikuisten SM-tasolla Engdal on voittanut yhden pronssin 200 metrin juoksussa sisäratojen suomenmestaruuskisoista vuonna 1998. Virallisissa kilpailuissa hän ei ole esiintynyt vuoden 2002 jälkeen. == Lähteet == Luokka:Suomalaiset pikajuoksijat Luokka:Vuonna 1975 syntyneet Luokka:Elävät henkilöt
Operaatio Cartwheel

Operaatio Cartwheel (Kärrynpyörä) oli koodinimi liittoutuneiden vuosien 1943–1944 keskeiselle sotilasoperaatiolle Tyynenmeren sodassa toisessa maailmansodassa. Operaation tarkoituksena oli kaksipuolisella hyökkäyksellä torjua Japanin hallussa olevan Rabaulin tukikohdan aiheuttama uhka. Operaation komentajana oli lounaisen Tyynenmeren ylipäällikkö kenraali Douglas MacArthur, jonka joukot etenivät Uuden-Guinean koillisrannikkoa ja valtasivat läheisiä saaria. Amiraali Chester Nimitzin alaiset Tyynenmeren altaan joukot etenivät Salomonsaarten kautta Bougainvilleen. == Tausta == Japani oli vallannut australialaisjoukkojen puolustaman Rabaulin helmikuussa 1942, minkä jälkeen siitä oli tehty eteläisen Tyynenmeren japanilaisjoukkojen keskeinen tukikohta. MacArthur oli tehnyt niin sanotun Elkton-suunnitelman Rabaulin valtaamiseksi Australian ja Uuden-Guinean tukikohdista. Amiraali Ernest King oli tehnyt vastaavan suunnitelman, mutta laivaston johtamana. Kenraali George Marshall, joka halusi keskittää hyökkäyksen Saksaa vastaan, teki kompromissiehdotuksen. Ehdotuksessa suunnitelma jaettiin kolmeen vaiheeseen, joista ensimmäisenä oli laivaston johtamana Tulagin valtaus. Sitä seurasi Uuden-Guinean lounaisrannikon ja Salomonsaarten valtaus sekä Rabaulin ja sen lähialueiden valtaus maavoimien alaisuudessa. == Operaatio == MacArthur esitteli 12. helmikuuta 1943 muokatun suunnitelma Elkton III:n, jossa Rabaul vallattaisiin ennen vuotta 1944. Suunnitelmassa MacArthurin joukot etenisivät Uuden-Guinean kaakkoisrannikkoa sekä Uuden-Britannian länsirannikkoa ja amiraali William Halsey nuoremman Salomonsaarille. Suunnitelma vaati vahvennuksina seitsemän divisioonaa, jotka olivat jo toiminta-alueella. Vahvennusten tarve nosti Britannian sodanjohdossa vastalauseita, mutta liittoutuneiden sopimus alueella olevien joukkojen mahdollisesta käytöstä esti vastalauseiden jatkamisen. Elkton III nimettiin operaatio Cartwheeliksi. Operaatio koostui kaikkiaan kolmestatoista alioperaatiosta ja niiden aikatauluttamisesta. Alioperaatioista poistettiin Rabaul, Kavieng ja Kolombangara liian kuluttavina tai tarpeettomina ja loput kymmenen päätettiin toteuttaa. Nämä olivat: * Operaatio Chronicle, jossa Yhdysvaltain 112. ratsuväkirykmentti hyökkäisi Woodlarkille ja 158. rykmentti Kiriwinalle 30. kesäkuuta 1943 * Operaatio Toenails, joka koostui joukosta Uuden-Georgian kohteita * Vella Lavellan valtaus * Operaatio Postern, jossa vallattaisiin Lae 5. syyskuuta * Operaatio Goodtime, jossa vallattaisiin Aarresaaret 27. lokakuuta * Operaatio Blissful, jossa vallattaisiin Choiseul 28. lokakuuta * Operaatio Cherryblossom, jossa vallattaisiin Bougainville 1. marraskuuta * Operaatio Dexterity * Amiraliteettisaarten valtaus 29. helmikuuta 1944 * Emirau-saaren valtaus 20. maaliskuuta. ==Lähteet== * * * ===Viitteet=== Luokka:Toisen maailmansodan sotilasoperaatiot Luokka:Tyynenmeren sodan taistelut toisessa maailmansodassa Luokka:Yhdysvaltain taistelut Luokka:Yhdistyneen kuningaskunnan taistelut Luokka:Vuoden 1944 sotahistoria
Joensuun seutukirjasto

Joensuun seutukirjastoon (aiempi Joensuun kaupunginkirjasto) kuuluu Joensuun kirjastojen lisäksi ympäristökuntien Liperin, Kontiolahden, Polvijärven ja Outokummun kirjastot. Seutukirjaston pääkirjasto sijaitsee Joensuussa Koskikadulla. Kirjastopalvelujohtaja on Suvi Pirnes-Toivanen. ==Historia== Joensuun kaupunginkirjaston toiminta käynnistyi maaliskuussa 1862, jolloin kauppa-apulainen Anton Keldan perusti kirjaston Mustosen taloon Torikadulle. Kirjasto on toiminut muun muassa Joensuun kaupungintalolla ja Rantakadulla konservatorion rakennuksessa. Nykyinen Tuomo Siitosen suunnitteleman kirjastotalo Koskikadulla valmistui 1992. Joensuun seutukirjaston toiminnasta sovittiin jäsenkunnissa keväällä 2006 ja toiminta käynnistettiin vuonna 2007. Seutukirjaston kunnat osallistuvat kustannuksiin asukaslukunsa mukaisessa suhteessa. Vuonna 2012 kirjasto vietti 150-vuotisjuhlaa, joka alkoi Lainan päivänä 8. helmikuuta. Samalla juhlittiin maakuntakirjastotoiminnan 50-vuotista ja seutukirjaston viisivuotista taivalta. Maakuntakirjastotoiminta muuttui vuonna 2018 alueelliseksi kehittämistehtäväksi. Seutukirjaston kirjastot ovat osa koko Pohjois-Karjalan kattavaa Vaara-kirjastojen kirjastokimppaa. == Seutukirjaston tilastoja == Tilastot ovat vuodelta 2018. * Lainoja 2,1 miljoonaa * Käyntejä 1,1 miljoonaa * Verkkokäyntejä 388 000 * Tapahtumia 1400 ==Joensuun seutukirjastoon kuuluvat kirjastot== ===Joensuu=== *Joensuun pääkirjasto *Enon kirjasto *Heinävaaran kirjasto *Karsikon kirjasto *Kiihtelysvaaran kirjasto *Nepenmäen kirjasto *Pyhäselän kirjasto (Hammaslahti) *Rantakylän kirjasto *Reijolan kirjasto *Tuupovaaran kirjasto *Uimaharjun kirjasto ===Kontiolahti=== *Kontiolahden kirjasto *Lehmon kirjasto ===Liperi=== *Liperin kirjasto *Viinijärven kirjasto *Ylämyllyn kirjasto ===Outokumpu=== *Outokummun kirjasto ===Polvijärvi=== *Polvijärven kirjasto ==Katso myös== *Vaara-kirjastot == Lähteet == ==Aiheesta muualla== *Joensuun seutukirjasto *Joensuun pääkirjaston 3D-malli Kaupunginkirjasto Luokka:Suomen kunnan- ja kaupunginkirjastot Luokka:Suomen maakuntakirjastot
Charles Melville Hays

Charles Melville Hays (16. toukokuuta 1856 – 15. huhtikuuta 1912) oli Grand Trunk Railwayn pääjohtaja. Hän aloitti työt rautateiden parissa virkailijana 17-vuotiaana ja nousi nopeasti Wabash, St. Louis and Pacific Railwayn toimitusjohtajaksi. Hänestä tuli kyseisen yrityksen varapääjohtaja vuonna 1889 ja jatkoi tehtävässä vuoteen 1896 asti, jolloin hänestä tuli kanadalaisen Grand Trunk Railway:n (GTR) toimitusjohtaja. Hays jätti GTR:n vähäksi aikaa toimiakseen Southern Pacific Railway Company:n pääjohtajana, mutta palasi GTR:ään vuoden jälkeen. GTR:n pääjohtajana ja toimitusjohtajana hänen sanotaan pelastaneen yhtiön vararikolta. Vuonna 1909 hänestä tuli GTR:n ja kaikkien sen tytäryritysten ja laivayhtiöiden pääjohtaja. Hänet tunnettiin hyväntekeväisyydestään. Hän sai Nousevan auringon ritarikunnan kolmannen luokan kunniamerkin Japanin keisarilta vuonna 1907. Haysille annetaan yleensä kunnia Grand Trunk Pacific Railroadin muodostamisesta. Hänellä oli unelma perustaa toinen mantereensisäinen junarata Kanadan sisälle. Häntä myös syytetään sekä GTP:n että GTR:n selvitystilasta. Hän kuoli ennen unelmansa täyttymistä RMS Titanicin haaksirikossa. Ennen laivan törmäämistä jäävuoreen hän kertoi nähneensä ennalta kyseisen turman. Hänen ruumiinsa löydettiin ja haudattiin Montrealiin. Häneltä jäi vaimo ja neljä tytärtä. == Lähteet == Luokka:Yhdysvaltalaiset yritysjohtajat Luokka:Titanicin matkustajat ja miehistö Luokka:Vuonna 1856 syntyneet Luokka:Vuonna 1912 kuolleet
William Pirrie

William James Pirrie, 1. Pirrien varakreivi, KP, PC (Ire) (31. toukokuuta 1847 – 6. kesäkuuta 1924) oli irlantilainen johtava laivanrakentaja ja liikemies. Hän oli laivanrakennusyhtiö Harland and Wolffin pääjohtaja vuosina 1895–1924 ja toimi lisäksi Belfastin ylipormestarina vuosina 1896–1898. Hänestä tehtiin Pirrien paroni vuonna 1906, Order of St Patrickin ritari 1908 ja Pirrien varakreivi vuonna 1921. Luokka:Irlantilaiset liikemiehet Luokka:Vuonna 1847 syntyneet Luokka:Vuonna 1924 kuolleet
Board of Trade

Board of Trade, alkujaan Lords of Trade tai Lords of Trade and Plantations, on Privy Councilin komitea, joka perustettiin alun perin 1600-luvulla väliaikaiseksi tutkintakomiteaksi. Siitä kehittyi hallinnon jaos, jolla on monenlaisia tehtäviä. Tämä jaos yhdistettiin teknologiaministeriöön vuonna 1970, jolloin muodostettiin Ison-Britannian kauppa- ja teollisuusministeriö (vuodesta 2009 kauppa-, teollisuus- ja innovaatioministeriö). Kyseistä ministeriötä johtava ministeri on komitean puheenjohtaja. 1800-luvun puolivälin jälkeen koko komitea on kokoontunut vain kerran, komitean 200-vuotisjuhlavuonna 1986. Luokka:Yhdistyneen kuningaskunnan historia Luokka:Brittiläiset komiteat
Daniel Pesu

Daniel Johannes Pesu (10. joulukuuta 1891 Sortavala – 8. tammikuuta 1956 Kempele) oli suomalainen taidemaalari. Pesu opiskeli Suomen Taideyhdistyksen piirustuskoulussa 1913–1916 ja hän sai myös yksityisopetusta taidemaalari Berndt Lagerstamilta. Pesu toimi Sortavalan lyseon piirustuksen opettajana 1919–1920. Talvisodan päätyttyä Pesu joutui muuttamaan Sortavalasta ensin Liminkaan ja sitten Tyrnävän Ojakylään, josta hän löysi työtilat itselleen Kankaan talosta. Pesu viihtyi Iso-Kankaan vanhemmassa talossa johon hänelle sisustettiin talon juhlasalista ateljee. Tyrnävän vuosina Daniel Pesu tunnettiin leppoisana maalaiselämää rakastava taiteilijana, jolle kävelyretket lähimetsissä muodostivat ehtymättömän voimavaran. Vaikka Pesu maalasi runsaasti Pohjanmaan maisemia toimi lapsuuden ja nuoruuden Karjala ehtymättömänä aihepiirinä. Vuodesta 1948 Pesu asui Kempeleessä, jossa hän myös kuoli. Pesu maalasi uransa aikana arviolta 15 000–18 000 maalausta. Hänen tuotantoonsa kuului maisemamaalauksia Laatokan seuduilta, pihapiirikuvia Tyrnävältä, kaupunkikuvia Sortavalasta ja lisäksi henkilökuvia ja asetelmia. Pesu kirjoitti myös runoja ja mietelmiä sekä harrasti musiikkia. == Teoksia == * Harlun kirkon alttaritaulu Jeesus ja syntinen nainen 1928 (sijaitsee nykyisin Kangasniemen seurakuntakeskuksessa) * Laatokka-aiheinen öljymaalaus Helsingin Karjalatalon Sortavala-salissa. == Lähteet == * KirjastoVirma : kuvataiteilijat : Daniel Pesu * Antreasta Äyräpäähän – Karjalan kirkkojen taideaarteita Etelä-Karjalan taidemuseossa 1.6.–31.8.1997 == Aiheesta muualla == * Taiteilija D. J. Pesun työmaahan tutustumassa Haapalammilla, Laatokka, 15.04.1930, nro 42, s. 5, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1891 syntyneet Luokka:Vuonna 1956 kuolleet
Springfield (Oregon)

Springfield on vajaan 60 000 asukkaan kaupunki Yhdysvalloissa Oregonin osavaltiossa. Kaupunki sijaitsee Lane Countyn alueella, Eugenen naapurissa. Se tunnetaan maailmalla Simpsonit-sarjan Springfieldin esikuvana. Yksi kaupungin suurista työllistäjistä on ollut metsäalan yritys Weyerhaeuser, joka kuitenkin sulki siellä olleen sahansa vuonna 1991. Vuonna 2007 se myi Springfieldin vaneritehtaansa. == Lähteet == == Aiheesta muualla == Luokka:Oregonin kaupungit
Intian valtameren maanjäristys 2012

Intian valtameressä tapahtui Sumatran länsirannikolla 11. huhtikuuta 2012 08:38,34 UTC vedenalainen maanjäristys, jonka voimakkuus oli 8,5-8,6. momenttimagnitudiasteikolla (Mw). Järistys tuntui jopa 1500 kilometrin päässä Bangkokissa, ja koko Intian valtameren alueelle annettiin tsunamivaroitus. Tyynenmeren tsunamivaroituskeskus PTWC antoi kello 10:14 UTC raportin, jonka mukaan järistys olisi aiheuttanut tsunamin, joka olisi jo saattanut tehdä tuhoa rannikoilla. BBC:n mukaan ainakaan ensimmäinen järistys ei todennäköisesti aiheuttaisi isoa tsunamia, sillä maankuori liikkui siinä sivusuunnassa, jolloin isot vesimassat eivät lähde herkästi liikkeelle. Järistys tapahtui noin 500 kilometriä Banda Acehista lounaaseen. Vuoden 2004 Tapaninpäivän maanjäristys tapahtui noin 250 kilometriä Banda Acehista eteläkaakkoon. Kaksi tuntia ensimmäisen järistyksen jälkeen alueella tapahtui yksi iso 8,2 magnitudin voimakkuuksinen jälkijäristys sekä useita pienempiä järistyksiä. ==Lähteet== Luokka:Vuoden 2012 maanjäristykset Luokka:Maanjäristykset Indonesiassa Luokka:Intian valtameri Luokka:Merihistoria
ADM Motorsport

ADM Motorsport on italialainen pikkuformulatalli, joka kilpailee nykyään Saksan F3-sarjassa. Talli perustettiin vuonna 1988, jolloin talli kilpaili Italian Formula Panda-sarjassa. Seuraavana vuonna talli voitti sarjan mestaruuden. Vuosina 1991-92 talli kilpaili Italian F3-sarjassa voittaen sarjan mestaruuden vuonna 1992. Vuosina 1993-94 talli kilpaili Euroopan Formula Boxer-sarjassa saavuttaen kolme voittoa. Vuonna 1994 talli voitti Kreikan F3-sarjan mestaruuden. Talli uusi mestaruutensa vuosina 1995, 1996 ja 1998. Talli kilpaili myös Unkarin F3-sarjassa sijoittuen sarjan toiseksi. Vuosina 1999-2004 talli kilpaili Italian Formula 3000-sarjassa voittaen sarjan kuljettajien mestaruuden vuonna 2000. Vuosina 2005-2009 talli kilpaili International Formula Master-sarjassa sijoittuen sarjan kolmanneksi vuonna 2006. Vuonna 2012 talli kilpailee Saksan F3-sarjassa. Luokka:Italialaiset autourheilutallit
Pietari Skyttä

Pietari Mikael Skyttä (s. 24. toukokuuta 1976 Helsinki) on Turun yliopiston geologian apulaisprofessori. Ennen tieteellistä uraansa hän teki urheilu-uran keihäänheittäjänä. Skyttä on oppiarvoltaan filosofian tohtori Turun yliopistosta. Hän väitteli vuonna 2007 geologian ja minerologian alalta ja on toiminut aiemmin yliopistonlehtorina Helsingin yliopistossa. Skytän asiantuntemusaloja ovat rakennegeologia, 3D-mallinnus, paikkatieto ja ydinjätteiden loppusijoitus. Urheilijana Skyttä edusti Ikaalisten Urheilijoita ja hänen valmentajanaan toimi Jussi Kuuri. Virallisissa kilpailuissa hän ei ole kilpaillut vuoden 2003 jälkeen. Skyttä voitti alle 23-vuotiaiden Euroopan mestaruuden 1997 Turussa tuloksella 81,58 m.. Samana vuonna Skyttä heitti Lappeenrannan Kalevan kisojen karsinnassa ennätyksensä 83,28 m, joka on Suomen kaikkien aikojen tilastossa sijalla 25. Finaalissa Skyttä oli viides. Näiden kilpailujen jälkeen Skyttä ei enää urallaan ylittänyt 80 metriä ja keskittyi keihäänheiton sijaan opintoihin. Skyttä asuu Liedossa ja hänellä on vaimo ja kolme poikaa. == Lähteet == Luokka:Suomalaiset geologit Luokka:Turun yliopiston matemaattis-luonnontieteellisen tiedekunnan professorit Luokka:Helsingin yliopiston lehtorit ja opettajat Luokka:Suomalaiset keihäänheittäjät Luokka:Vuonna 1976 syntyneet Luokka:Elävät henkilöt
Anse Brand

Helvi Annikki Brander-Pitkänen (2. huhtikuuta 1912 Pori – 8. marraskuuta 1996 Kuopio) oli suomalainen kansakoulunopettaja ja kirjailija. Hän käytti nimimerkkejä Anse Brand ja Anselina Brand. Brander-Pitkäsen vanhemmat olivat konttoripäällikkö Werner Brander ja Martta Katarina Hiitola. Hän valmistui kansakoulunopettajaksi Raahen opettajaseminaarista 1934. Brander-Pitkänen oli naimisissa 1941–1992 kansakoulunopettaja Yrjö Albin Pitkäsen kanssa. Hän asui Vehmersalmella 1946–1970 ja vuodesta 1970 Kuopiossa. Brander-Pitkänen kirjoitti nimimerkillä Anse Brand 1700- ja 1800-lukujen Raaheen sijoittuneen historiallisen sukuromaanin Merikaupungin Lackefeltit joka kertoi Lackefeltien ja Wernerbrandien kauppias- ja laivanvarustajasukujen vaiheista. == Teoksia == Nimimerkillä Anselina Brand: * Oodi meren kaupungista : taru memoaareista. Pohjoinen, Oulu 1975 Nimimerkillä Anse Brand: * Merikaupungin Lackefeltit : historiallinen romaani. Pohjoinen, Oulu 1985 == Lähteet == * * Pohjoissavolaisen kaunokirjallisuuden bibliografia : Anse Brand Luokka:Suomalaiset kirjailijat Luokka:Suomalaiset opettajat Luokka:Vuonna 1912 syntyneet Luokka:Vuonna 1996 kuolleet
Venla Lampén

Venla Maaria Lampén (o.s. Saarelma, s. 17. maaliskuuta 1974 Asikkala) on suomalainen keskimatkojen juoksija. Hän edusti koko uransa ajan Asikkalan Raikasta ja hänen valmentajanaan toimi Matti Saarelma. Kalevan kisoista hän on saavuttanut kolme hopeaa ja yhden pronssin 800 metrin juoksussa sekä kaksi hopeaa ja yhden pronssin 1 500 metrin juoksussa. Lisäksi Lampén on saavuttanut sisäratojen SM-kilpailuista yhden kullan, kolme hopeaa ja kaksi pronssia 800 metrin juoksussa sekä yhden kullan, kolme hopeaa ja kaksi pronssia 1 500 metrin juoksussa. Virallisissa kilpailuissa hän ei ole kilpaillut vuoden 2004 jälkeen. Hänen ennätyksensä 800 metrin juoksussa on 2.03,47. == Lähteet == Luokka:Suomalaiset keskimatkojen juoksijat Luokka:Vuonna 1974 syntyneet Luokka:Elävät henkilöt
Eino Jurvainen

Eino David Jurvainen (2. syyskuuta 1912 Pori – 6. maaliskuuta 1986 Espoo) oli suomalainen näyttelijä ja näytelmäkirjailija. Jurvainen kävi keskikoulun ja toimi muun muassa edustajana, valokuvaajana ja korutaiteilijana. Hän oli näyttelijänä ja ohjaajana muun muassa Helsingin Kansanteatterissa, Teatteri Jurkassa ja Helsingin teatterikiertueessa. == Näytelmiä == * Kuolleen miehen tahto : komedia. 1945 * Rakkauden rapsodia : 3-osainen huvinäytelmä. Seuranäytelmiä 480. Karisto 1946 * Voi meitä ukkomiehiä. 1946 * Maailman valtias. 1947 * Kun on rakkautta : avioliittoparodia. 1948 == Lähteet == * Eino David Jurvaisen kuolinilmoitus (vain tilaajille) Helsingin Sanomat 14.4.1986, s. A4, HS Aikakone. * * Kirjasampo.fi : Eino Jurvainen Luokka:Suomalaiset näytelmäkirjailijat Luokka:Suomalaiset näyttelijät Luokka:Vuonna 1912 syntyneet Luokka:Vuonna 1986 kuolleet
Aarne Palkki

Aarne Rikhard Palkki (11. syyskuuta 1912 Pori – 3. huhtikuuta 1973 Pori) oli suomalainen toimittaja ja runoilija. Palkki kävi ammattikoulun, jonka jälkeen hän työskenteli teollisuustyöntekijänä ja toimittajana. Palkki oli pitkään Satakunnan Työn toimitussihteerinä kirjoittaen lehteen myös runsaasti pakinoita ja kulttuurikritiikkiä. Viitattu 11.4.2012. Hän julkaisi ainoaksi jääneen runokokoelmansa vuonna 1951. == Teokset == * * * == Lähteet == == Aiheesta muualla == * Luokka:Suomalaiset toimittajat Luokka:Suomalaiset runoilijat Luokka:Suomalaiset työläiskirjailijat Luokka:Vuonna 1912 syntyneet Luokka:Vuonna 1973 kuolleet
Black Snake Moan

Black Snake Moan on Craig Brewerin ohjaama ja käsikirjoittama yhdysvaltalainen elokuva, joka on kuvattu Tennesseen Stantonissa 2006. Pääosissa ovat Samuel L. Jackson, Christina Ricci, ja Justin Timberlake. Nimensä elokuva on saanut Blind Lemon Jeffersonin blues-sävellyksestä. Sam Jackson esittää elokuvan avainkohtauksessa kyseisen sävellyksen. == Juoni == Elokuva keskittyy sen kahteen päähenkilöön, Lazarukseen (Samuel L. Jackson) ja Raeen (Christina Ricci). Raen poikaystävä Ronnie (Justin Timberlake) lähtee palvelemaan kansalliskaartiin ja tällä välin Rae sotkeutuu huumeisiin. Ronnien ystävä Gill yrittää raiskata hänet, mutta päätyykin vain pieksemään tätä. Lazarus löytää tajuttoman Raen ja päättää hoitaa tätä kotonaan. Rae yrittää paeta, jonka takia Lazarus kahlehtii tämän. Lopulta Rae hyväksyy Lazaruksen toiminnan. Lazaruksen ystävä ja pastori R.L. saapuu paikalle ja näkee Raen. Hän yrittää järkeillä Lazaruksen kanssa ja joukko syö sittemmin yhdessä. Ronnie palaa kaupunkiin, tulee pieksäneeksi Gillin ja etsii Raeta varastamallaan Gillin autolla. Tällä välin Lazarus on muodostamassa suhdetta paikalliseen apteekkariin Angelaan ja päättää lopulta vapauttaa Raen, mutta tämä päättääkin jäädä Lazaruksen luokse. Yhdessä he lähtevät kohtaamaan Raen äitiä, jonka entinen miesystävä oli käyttänyt Raeta hyväkseen. Myöhemmin Lazarus soittaa bluesia paikallisessa baarissa Raen ollessa mukana. Ronnie tulee paikalle ja seuraa paria näiden lähtiessä takaisin kotiin. Sitten hän kohtaa parin aseen kanssa, mutta Lazarus ja paikalle tullut pastori R.L. saavat tämän laskemaan sen puhumalla. elokuvan lopussa Ronnie ja Rae menevät naimisiin. == Rooleissa == Lähde: == Vastaanotto == Elokuva−arvosteluja keräävän sivuston Rotten Tomatoesin 156:ta arvostelusta 66% oli elokuvalle myönteisiä. Elokuva tuotti maailmalla 10 903 846 Yhdysvaltain dollaria ja ensimmäisellä esitysviikollaan 4 143 199 dollaria. Elokuvan toista pääosaa näytellyt Christina Ricci arvosteli elokuvan trailereita ja julisteita naisia hyväksikäyttäviksi. == Lähteet == Luokka:Yhdysvaltalaiset draamaelokuvat Luokka:Vuoden 2006 yhdysvaltalaiset elokuvat
Koripallon I-divisioona-kausi 1980–1981

Kausi 1980–1981 oli koripallon I-divisioonan 6. kausi. Se pelattiin 10 joukkueen kesken kahdessa lohkossa. Kauden mestaruuden voitti Uudenkaupungin Urheilijat, joka yhdessä Äänekosken Huiman kanssa nousi Mestaruussarjaan jälkimmäisen voitettua karsinnassa Forssan Koripojat voitoin 2−0. == Sarjataulukko == ===Länsilohko=== Värien selitykset Suoraan välieriin putoamiskarsintaan # O V H P+ P- P 1 Uudenkaupungin Urheilijat 26 25 1 3182 2407 50 2 Lahden NMKY 26 14 12 2580 2579 28 3 Turun Pyrkivä 26 9 17 2548 2642 18 4 Järvenpään Korikotkat 26 6 20 2492 2515 12 5 Porvoon Tarmo 26 6 20 2530 2910 12 ===Itälohko=== # O V H P+ P- P 1 Äänekosken Huima 26 18 8 2832 2667 36 2 Laukaan Urheilijat 26 13 13 2727 2781 26 3 Orimattilan Jymy 26 13 13 2802 2801 26 4 Joensuun Kataja 26 13 13 2719 2797 26 5 Kuopion Linkki 26 13 13 2673 2786 26 Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P+ = Tehdyt pisteet, P- = Päästetyt pisteet, P = Pisteet Lohkovoittajat suoraan välieriin, sijoille 2-3 sijoittuneet puolivälieriin. Sarjan finaalissa kohtasivat UU ja Huima. UU nousi suoraan SM-sarjaan otteluvoitoin 2-0. Putoamiskarsinnan ensimmäisessä vaiheessa Kataja voitti Tarmon (129-92 ja 110-91) ja Korikotkat Linkin. Tarmo voitti Linkin 2. kierroksella ja näin Linkki putosi sarjasta. Sarjaan nousi Forssan Alku. == Lähteet == * Kataja 1980-1981 Luokka:Koripallon miesten I-divisioonakaudet Luokka:Vuoden 1980 koripallo Luokka:Vuoden 1981 koripallo
Keppi ja porkkana

Keppi ja porkkana on muun muassa poliittisessa keskustelussa käytetty idiomi, jolla tarkoitetaan julkisen vallan mahdollisuuksia vaikuttaa kansalaisten toimintaan joko kannustimien ("porkkana") tai rangaistusten, rajoitusten ja maksujen ("keppi") avulla. Tiettävästi ensimmäinen kirjallinen maininta sanonnasta on vuodelta 1948 The Economist -lehdessä.Oxford English Dictionary, Oxford University Press, USA, 1989. ==Lähteet== Luokka:Julkinen talous
Semenivka

Semenivka (, , Semenovkа) on pieni kaupunki Ukrainan pohjoisosissa Tšernihivin alueen pohjoisosissa aivan Venäjän Brjanskin alueen tuntumassa. Kaupunki sijaitsee linnuntietä 117 kilometriä Tšernihivistä ja 240 kilometriä Kiovasta koilliseen. Semenivkan kaupunki oli aiemman, heinäkuuhun 2020 saakka olemassa olleen Semenivkan piirin hallintokeskus. Kaupungissa arvioitiin vuoden 2011 alussa asuvan 8 450 ja koko maaseutuvaltaisessa piirissä 19 104 asukasta. Sittemmin kaupunki ympäristöineen on liitetty osaksi Novhorod-Siverskyin piiriä. Taajama on perustettu 1680 alun perin kasakkajoukkojen asutuspaikaksi. Vuonna 1919 seutu liitettiin Neuvostoliittoon, mutta 1926 siirrettiin osaksi Ukrainaa. Vuodesta 1932 lähtien piiri on ollut osa Tšernihivin maakuntaa. Paikkakunnalla on viime vuosina toiminut kenkiä, tärkkelystä ja tiiltä valmistavat tehtaat. Taajaman kautta kulkee sivuraide Brjanskin alueen Klimovosta. ==Lähteet== == Aiheesta muualla== * Tietoja piiristä Tšernihivin alueen sivulla (cult.gov.ua) Luokka:Tšernihivin alueen kaupungit
Arvid Holmberg

Nils Arvid Birger Holmberg (10. lokakuuta 1886 Malmö - 11\. syyskuuta 1958 Malmö) oli ruotsalainen telinevoimistelija ja olympiavoittaja. Hän edusti seuratasolla Malmö GFK:ta. Holmberg oli mukana Lontoon olympialaisissa 1908, joissa hän sai joukkuevoimistelun kultaa. Myös hänen veljensä Carl ja Oswald voimistelivat samassa joukkueessa. == Lähteet == * Holmbergin profiili sports- reference.com -sivustolla Luokka:Ruotsalaiset telinevoimistelijat Luokka:Ruotsalaiset olympiavoittajat Luokka:Vuonna 1886 syntyneet Luokka:Vuonna 1958 kuolleet
Lauri Karo

Lauri Karo (s. 2000) on suomalainen näyttelijä, joka näytteli Risto Räppääjä ja viileä Venla -elokuvassa miespääosaa eli Risto Räppääjää. Lisäksi Karo on näytellyt Kynsin hampain -televisiosarjassa. Luokka:Suomalaiset elokuvanäyttelijät Luokka:Suomalaiset lapsinäyttelijät Luokka:Vuonna 2000 syntyneet Luokka:Elävät henkilöt
Oswald Holmberg

Torsten Oswald Magnus Holmberg (17. heinäkuuta 1882 Malmö - 11\. helmikuuta 1969 Malmö) oli ruotsalainen telinevoimistelija, köydenvetäjä ja olympiamitalisti. Hänen seuransa oli Stockholms GF. Holmberg kilpaili köydenvedossa Ateenan välikisoissa 1906, joissa Ruotsi voitti pronssia. Hän sai ruotsalaisen systeemin joukkuevoimistelusta olympiakultaa sekä Lontoossa 1908 että Tukholmassa 1912. Myös Oswaldin veljet Carl ja Arvid olivat urheilijoita. == Lähteet == Luokka:Ruotsalaiset telinevoimistelijat Luokka:Ruotsalaiset köydenvetäjät Luokka:Ruotsalaiset olympiavoittajat Luokka:Vuonna 1882 syntyneet Luokka:Vuonna 1969 kuolleet
Noël Leslie

Lucy Noël Martha Leslie, Rothesin kreivitär (25. joulukuuta 1878 – 12. syyskuuta 1956) oli 19. Rothesin jaarlin vaimo. He menivät naimisiin 19. huhtikuuta 1900. ==Elämäkerta== Leslie syntyi Kensingtonissä, Lontoossa. Noëlle, kuten hän kirjoitti nimensä, oli Thomas ja Clementina Dyer-Edwardesin ainoa lapsi. Lordi ja Lady Rothesilla oli kaksi lasta: * Malcolm George Dyer- Edwardes Leslie, Lordi Leslie (myöhemmin 20. Rothesin jaarli) (1902–1975), meni naimisiin Beryl Violet Dugdalen, kapteeni James Lionel Dugdalen and Maud Violet Woodroffen tyttären kanssa 17. heinäkuuta, 1926 ja saivat lapsia. * The Honourable John Wayland Leslie (1909–1991) Noëlle Rothes muistetaan parhaiten RMS Titanicin turman selviytyjänä. Hän astui laivaan yhdessä vanhempiensa, Thomas ja Clementina Dyer-Edwardesin, serkun, Gladys Cherryn, ja palvelijattaren Roberta Maionin kanssa. Hänen vanhempansa poistuivat laivasta Cherbourgissa, kun muut jatkoivat matkalla New Yorkiin ja mahdollisesti Vancouveriin. Kreivitär, hänen serkkunsa ja palvelijatar pelastautuivat pelastusveneeseen 8. Veneestä vastuussa ollut merimies laittoi johtajataitoisen Rothesin vastuuseen veneen peräsimestä. Myöhemmin tämä siirtyi lohduttamaan vasta naimisiin mennyttä espanjalaista naista, jonka mies oli jäänyt uppoavaan laivaan. Tällä paikalla Rothes pysyi, kunnes vene saapui RMS Carpathian luo. Carpathialla Rothes omistautui hoitamaan pelastuneita kolmannen luokan naisia ja lapsia. Hän ja pelastusveneestä 8 vastannut merimies pysyivät yhteydessä turman jälkeenkin. Kun hänen miehensä kuoli maaliskuussa 1927, Lady Rothes meni uudelleen naimisiin 22. joulukuuta 1927 eversti Claud Macfien kanssa. Kreivitär Rothes säilytti arvonimensä. Pariskunnalla ei ollut lapsia. Rothes kuoli Hovessa, Sussexissa 12. syyskuuta 1956 kärsittyään jonkin aikaa sydänsairaudesta. == Lähteet == Luokka:Brittiläiset aateliset Luokka:Titanicin matkustajat ja miehistö Luokka:Vuonna 1878 syntyneet Luokka:Vuonna 1956 kuolleet
Sydney Evans

Sydney Clifton H. "Sid" Evans (1881 Aldermaston - 8\. tammikuuta 1927 Reading) oli brittiläinen nyrkkeilijä ja olympiamitalisti. Hän edusti seuratasolla Reading Amateur Boxing Clubia. Evans kilpaili Lontoon olympialaisissa 1908 raskaassa sarjassa, jossa hän voitti hopeaa. == Lähteet == * Evansin profiili sports-reference.com -sivustolla === Viitteet === Luokka:Brittiläiset nyrkkeilijät Luokka:Brittiläiset olympiamitalistit Luokka:Vuonna 1881 syntyneet Luokka:Vuonna 1927 kuolleet
William Thomas Stead

William Thomas Stead (5. heinäkuuta 1849 – 15. huhtikuuta 1912 Pohjois- Atlantti) oli englantilainen toimittaja, joka oli tutkivan journalismin pioneereja. Hänen 'Uusi journalisminsa' loi pohjan nykyisille tabloid- julkaisuille. Hän osoitti, miten lehdistön avulla pystyttiin vaikuttamaan yleiseen mielipiteeseen ja hallinnon päätöksiin.Joseph O. Baylen, ‘Stead, William Thomas (1849–1912)’, Oxford Dictionary of National Biography, Oxford University Press, 2004; verkkoversio, syyskuu 2010 luettu 3. toukokuuta 2011 Hänet tunnettiin myös maailmanrauhan puolestapuhujana, naisten oikeuksien puolestapuhujana, kansalaisvapauksien puolustajana, heikkojen puolustajana, ja esperanton tukijana.Enciklopedio de Esperanto, 1933. Hän oli yksi tunnetuimmista RMS Titanicin matkustajista ja menetti henkensä laivan upotessa 15. huhtikuuta 1912. == Lähteet == Luokka:Englantilaiset toimittajat Luokka:Titanicin matkustajat ja miehistö Luokka:Vuonna 1849 syntyneet Luokka:Vuonna 1912 kuolleet
Mikko Holm

Mikko Holm (2. helmikuuta 1890 Kuusjärvi – 17. maaliskuuta 1975) oli suomalainen painija ja yleisurheilija. Mikko Holm osallistui Tukholman olympiakisojen kreikkalais-roomalaisen painin keskisarjaan, joissa otteli neljä kamppailua voittaen näistä kaksi. Yleisurheilussa Holm voitti 10-ottelun Suomen mestaruuden vuonna 1908 ja oli paras myös kuulantyönnössä (molempien käsien yhteistulos 22,45, parempi käsi 11,24) sekä ns. heittosarjassa (kuula–kiekko–keihäs). Holm edusti Joensuun Katajaa. ==Lähteet== == Aiheesta muualla == * Luokka:Suomalaiset yleisurheilun moniottelijat Luokka:Suomalaiset painijat Luokka:Vuonna 1890 syntyneet Luokka:Vuonna 1975 kuolleet
Massimo Polidoro

thumb|Massimo Polidoro Massimo Polidoro on italialainen kirjailija, toimittaja, televisiopersoona ja Italian paranormaalien väitteiden tutkimuskomitean (CICAP) johtaja ja toinen perustaja. Hän on kirjoittanut yli 30 kirjaa. thumb|Massimo Polidoro New Orleansissa 2011. Luokka:Italialaiset kirjailijat Luokka:Italialaiset toimittajat Luokka:Skeptikot Luokka:Syntymävuosi puuttuu Luokka:Elävät henkilöt
Kozelets

Kozelets (, ) on kaupunkityyppinen taajama ja kuntakeskus Ukrainan Tšernihivin alueella. Taajama sijaitsee linnuntietä 66 kilometriä Kiovasta koilliseen. Kozeletsin kaupunkityyppinen taajama on Kozeletsin piirin hallintokeskus. Kaupungissa arvioitiin vuoden 2011 alussa asuvan 8 450 ja koko maaseutuvaltaisessa piirissä 50 444 asukasta. Väestöarvioissa piirin kaupunkiasukkaiksi laskettiin Kozeletsin taajaman ohella myös Osterin (kaupunki, 6 335 as.) ja Desnan (kaupunkityyppinen taajama, 7 562 as.) väestö. Paikkakunta mainitaan jo vuonna 1098 Kiovan Rusin ajan linnoitettuna paikkana. Vuonna 1656 se sai Magdeburgin kaupunkioikeudet. Piirissä on muun muassa pellavanjalostuslaitos ja elintarviketeollisuutta sekä eläinlääkintäalan oppilaitos. Kaupungin nähtävyyksiin kuuluvat barokkityylinen Jumaläidille omistettu tuomiokirkko (1752-63) osin pronssisine ikonostaaseineen ja nykyisin kaupunginhallinnolle kuuluva rakennus (1756-60). Heti taajaman länsipuolella kulkee merkittävä valtatie M01, joka on osa pohjois–eteläsuuntaista eurooppatietä (Pietari–Homel–Kiova–Odessa). Lisäksi Ukrainan valtatie M02 (osa pidempää :ta Kiova–Brjansk–Moskova) lähtee hieman Kozeletsin taajaman pohjoispuolelta kohti Venäjän rajaa. ==Lähteet== == Aiheesta muualla== * Tietoja piiristä Tšernihivin alueen sivulla (cult.gov.ua) * Tietoa pääkatedraalista (tuomiokirkko) * Valokuvia erityisesti tuomiokirkosta * Topografiakarttoja kaupungin ympäristöstä * Maakunnan pohjoisosat kattava 1:200 000 topografiakarttalehti v.2006 (jpg) Luokka:Tšernihivin piirin kaupunkityyppiset taajamat